Antonov An-2

Antonov An-2 (rus. Антонов Ан-2; v kóde NATO: „Colt“) je jednomotorový celokovový vzperový dvojplošník, poľnohospodárske a viacúčelové lietadlo vyvinuté v Sovietskom zväze po druhej svetovej vojne. V bývalom Česko-Slovensku je stroj známy aj pod prezývkou „Andula“. Vznik a vývoj Konštruktér Oleg Antonov začal už koncom druhej svetovej vojny s prácami na projekte viacúčelového poľnohospodárskeho lietadla. Antonov v tom čase ešte pôsobil v konštrukčnej kancelárii A. S. Jakovleva. 6. marca 1946 začala svoju činnosť Antonovova „vlastná“ konštrukčná kancelária. Od Ministerstva poľnohospodárstva dostala v tom čase požiadavky na nové lietadlo. Práce na projekte prebiehali veľmi rýchlo, pretože konštruktér naviazal na svoju predchádzajúcu činnosť v tejto oblasti letectva. Voľba pohonnej jednotky rozdelila konštruktérov na dva tábory. Jedni požadovali hviezdicový motor AŠ-21 s výkonom 559,4 kW (760 k), ten sa však zdal šéfkonštruktérovi pre dané účely slabý. On totiž presadzoval silnejší motor, a to AŠ-62 s výkonom 736 kW (1 000 k). Na koniec sa teda stavali prototypy s oboma motormi. Prvý prototyp, označený Sch-1 (Selskochozjajsvtennyj – poľnohospodársky), poháňaný slabším motorom AŠ-21 po prvýkrát vzlietol 31. augusta 1947. Krátko na to ho nasledoval aj druhý prototyp so silnejším motorom. V novom výrobnom závode v Kyjeve začala v roku 1948 výroba overovacej série. V roku 1949 sa rozbehla veľkosériová výroba, pri ktorej bolo lietadlo schválené pod označením An-2. Vtedy boli už stroje vybavené výkonnejšími motormi AŠ-62IR s výkonom 736 kW (1 000 k). An-2 z Kyjeva sa počas sériovej výroby postupne objavili v dvanástich rôznych verziách, napríklad poľnohospodárske An-2SCh, ako An-2P pre 12 až 14 cestujúcich, transportné An-2T, fotoprieskumné An-2F, An-2S pre prepravu zranených či chorých, An-2ZA (An-6 Meteo) s turbokompresorom používané k výskumu horných vrstiev atmosféry, plavákový An-2V (niekedy označovaný ako An-4) pre potreby námorného letectva alebo An-2L a An-2PP určené k vyhľadávaniu a haseniu lesných požiarov. Výrobu v materskom závode ukončila v roku 1964 neveľká séria lietadiel An-2M s motormi AŠ-61R alebo AŠ-61M, posunutým podvozkom a novo tvarovanou väčšou zvislou chvostovou plochou. Počas 15 rokov bolo v Kyjeve vyrobených 5 000 lietadiel. Stroje verzie An-2M (modificirovannyj) a An-3 s turbovrtuľovým motorom boli vlastne pokusy o predĺženie životnosti základného typu. Lietadlá An-3 sa však už neuplatnili. Výrobu lietadiel An-2 prevzal v roku 1959 poľský závod WSK Mielec, kde o rok neskôr začala sériová výroba dvoch základných verzií: dopravných An-2T a poľnohospodárskych An-2R. V roku 1960 bol dokončený prvý poľský An-2. Vlastným vývojom vznikli v Poľsku, napríklad An-2PF pre fotogrametriu, An-2PR slúžiaci ako lietajúca retranslačná stanica k prenosu televízneho signálu, An-2G pre geofyzikálny prieskum či plavákový An-2M. V rámci projektu M-15 vzniklo v Poľsku aj špeciálne skúšobné laboratórium určené pre skúšky prúdového motoru v poľnohospodárstve. Toto špeciálne laboratórium nieslo označenie LaLa-1. V roku 1973 bol do ZSSR slávnostne dodaný päťtisíci stroj. V Poľsku bolo vyrobených približne 9 000 lietadiel An-2. Licenčná výroba lietadiel An-2 prebieha aj v Číne, kde sa An-2 pod označením Harbin Y-5 vyrába údajne dodnes. Celkový počet vyrobených kusov tak presahuje 18 000. Nasadenie Nezničiteľné „Anduly“ boli a sú vo veľkom počte používané v mnohých krajinách sveta a jednotlivé stroje prevzali aj používatelia v USA, Holandsku, Grécku a vo viacerých rozvojových krajinách. Na upravenom lietadle An-2 s turbokompresorom boli v rokoch 1953 – 1954 ustanovené dva svetové výškové rekordy v kategórii C-1-e (vrtuľové lietadlá s hmotnosťou 3 000 až 6 000 kg). Na území bývalej Juhoslávie sa An-2 objavili aj v úlohách bombardovacích a bojových lietadiel. V Česko-Slovensku sú An-2 najznámejšie z činnosti u aeroklubov. An-2 používali u nás aj ČSA, Slov-Air a vojenské letectvo. Pri použití ako poľnohospodárske stroje sa využívali s namontovaným práškovacím zariadením pod spodnými krídlami na postreky poľnohospodárskych kultúr a lesných porastov. Pri takomto použití väčšinou lietali 5 metrov nad zemou prípadne 10 metrov nad lesnými porastami. Verzie An-2F – pokusná verzia so streliskom v zadnej časti a s dvojitou zvislou chvostovou plochou An-2L – špeciálna hasičská verzia An-2M – plaváková verzia An-2P – dopravná verzia pre 12 cestujúcich An-2PK – dopravná verzia pre 6 cestujúcich An-2PP – špeciálna plaváková protipožiarna verzia An-2P-Photo – fotogrametrická verzia An-2R – poľnohospodárska verzia (pre 1 300 kg chemikálií) An-2S – sanitná verzia (6 nosidiel a zdravotnícky personál) An-2T – transportná verzia (1 500 kg nákladu alebo 12 cestujúcich) An-2TD – výsadková verzia An-2TP – nákladná verzia An-2ZA – špeciálna verzia pre meteorologické merania a pozorovania vo veľkých výškach An-3 – verzia s turbomotorom Glušenko TVD-20 a s trojlistovou vrtuľou An-6 Meteo – verzia na prieskum počasia Nan-čchang Y-5 – čínska licenčná verzia Nan-čchang Y-5N – štandardná verzia Nan-čchang Y-5C – výsadková verzia Feng Šou-2 – neskoršia čínska verzia Používatelia Vojenskí Afganistan Afganské vzdušné sily Albánsko Albánske vzdušné sily Angola Vzdušné sily Angolskej ľudovej armády a protivzdušná obrana Arménsko Arménske vzdušné sily Azerbajdžan Azerbajdžanské vzdušné sily Bielorusko Bosna a Hercegovina Vzdušné sily a protivzdušná obrana Bosny a Hercegoviny Bulharsko Bulharské vzdušné sily Česko-Slovensko Česko-slovenské vojenské letectvo Čína Vzdušné sily Čínskej ľudovej oslobodzovacej armády Námorné letectvo Čínskej ľudovej oslobodzovacej armády Egypt Egyptské vzdušné sily Estónsko Estónske vzdušné sily Gruzínsko Gruzínske vzdušné sily Guinea-Bissau Vzdušné sily Guiney-Bissau Chorvátsko Chorvátske vojenské letectvo a protivzdušná obrana Maďarsko Maďarské vzdušné sily Irak Vzdušné sily Iraku Jemen Jemenské vzdušné sily Juhoslávia Juhoslovanské vojenské letectvo Kambodža Vzdušné sily Kambodže Kirgizsko Kórejská ľudovodemokratická republika Vzdušné a protivzdušné sily Kórejskej ľudovej armády Kórejská republika Kuba Kubánske vzdušné sily Laos Vzdušné sily Laoskej ľudovej oslobodzovacej armády Litva Litovské vzdušné sily Lotyšsko Lotyšské vzdušné sily Lotyšská národná garda Severné Macedónsko Letecká brigáda Severomacedónskej republiky Mali Vzdušné sily Mali Moldavsko Moldavské vzdušné sily Mongolsko Vzdušné sily Mongolskej ľudovej armády NDR Vzdušné sily Národnej ľudovej armády Nemecko Luftwaffe Nikaragua Nikaragujské vzdušné sily Poľsko Poľské vojenské letectvo Poľské námorníctvo Republika srbská Vzdušné sily Republiky srbskej Rumunsko Rumunské vzdušné sily Rusko Vojenské vzdušné sily Ruskej federácie Ruské námorné letectvo Severný Jemen Somálsko Somálske vzdušné sily Sovietsky zväz DOSAAF Vojenské vzdušné sily ZSSR Sovietske námorné letectvo Srbsko Srbské vzdušné sily a protivzdušná obrana Sudán Sudánske vzdušné sily Sýria Sýrske vzdušné sily Tadžikistan Tanzánia Tunisko Turkménsko Ukrajina Uzbekistan Vietnam Vzdušné sily Vietnamskej ľudovej armády Civilní Česko-Slovensko SLOV-AIR Čína Civil Aviation Administration of China Grenada Juhoslávia JAT Kanada Kirgizsko Golden Rule Airlines Severné Macedónsko Boni Air Mongolsko MIAT Mongolian Airlines NDR Deutsche Lufthansa (NDR) Interflug Gesellschaft für Sport und Technik Rusko Aeroflot 2nd Arkhangelsk United Aviation Division 2nd Sverdlovsk Air Enterprise Orenair Polar Airlines Polet UTair Aviation Sovietsky zväz Aeroflot Švajčiarsko Antonov Club Avianna Turecko USA Vietnam Vietnam Civil Aviation Department – neskôr ako Vietnam Civil Aviation (teraz Vietnam Airlines) Špecifikácie (An-2) Technický popis Antonov An-2 je jednomotorový vzperový dvojplošník pre dvojčlennú posádku a 12 cestujúcich, prípadne náklad do hmotnosti 1 200 kg. Kovová kostra krídel a pevných a pohyblivých chvostových plôch je potiahnutá duralom a plátnom. Trup tvorí kovová polškrupina, krycie plechy sú duralové. Hviezdicový motor poháňa kovovú nastaviteľnú štvorlistú vrtuľu s nastaviteľným uhlom nábehu. Hlavné podvozkové nohy umiestnené na rozhraní krídel a trupu sú pevné. Zadné ostrohové koleso je ovládateľné. Technické údaje Posádka: 1–2 Kapacita: 12 cestujúcich Dĺžka: 12,40 m Rozpätie: Horné krídlo: 18,18 m Dolné krídlo: 14,20 m Výška: 4,10 m Plocha krídel: 71,52 m² Hmotnosť prázdneho lietadla: 3 450 kg Vzletová hmotnosť: 5 500 kg Užitočné zaťaženie: 2 140 kg Pohonná jednotka: 1 × vzduchom chladený hviezdicový deväťvalec Švecov AŠ-62IR s výkonom 736 kW (1 000 k) Výkony Maximálna rýchlosť: 258 km/h Cestovná rýchlosť: 185 km/h Pristávacia rýchlosť: 85 km/h Pádová rýchlosť: ~ 50 km/h Dolet: 900 km Dostup: 4 400 m Stúpavosť: 3,5 m/s Pomer výkon/hmotnosť: 136 W/kg Referencie Iné projekty Commons ponúka multimediálne súbory na tému Antonov An-2 Externé odkazy Oficiálna stránka Zdroj MODELÁŘ a MODELY č. 9/1997, str. 10 RC modely č. 6/1998, str. 42